Oznámenie Komisie Európskemu parlamentu a Rade týkajúce sa revízie viacročného finančného rámca (2007 – 2013) /* KOM/2009/0171 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 8.4.2009 KOM(2009)171 v konečnom znení OZNÁMENIE KOMISIE EURÓPSKEMU PARLAMENTU A RADE týkajúce sa revízie viacročného finančného rámca (2007 – 2013) Zmenený a doplnený návrh ROZHODNUTIE EURÓPSKEHO PARLAMENTU A RADY, ktorým sa mení a dopĺňa medziinštitucionálna dohoda zo 17. mája 2006 o rozpočtovej disciplíne a riadnom finančnom hospodárení, pokiaľ ide o viacročný finančný rámec OZNÁMENIE KOMISIE EURÓPSKEMU PARLAMENTU A RADE týkajúce sa revízie viacročného finančného rámca (2007 – 2013) Financovanie projektov v oblasti energetiky v kontexte plánu hospodárskej obnovy Európy (zmenený a doplnený návrh) Vo svojom návrhu z 10. decembra 2008 o revízii finančného rámca pre „Financovanie projektov transeurópskych energetických prepojení a širokopásmovej infraštruktúry v súvislosti s plánom hospodárskej obnovy Európy“[1] Komisia navrhla zvýšiť ročné stropy finančného rámca pre viazané rozpočtové prostriedky v rámci výdavkovej kapitoly 1A o 3 miliardy EUR na rok 2009 a o 2 miliardy EUR na rok 2010. Toto zvýšenie sa malo vyrovnať znížením ročných stropov pre viazané rozpočtové prostriedky v rámci výdavkovej kapitoly 2 o 3,5 miliardy EUR na rok 2008 a o 1,5 miliardy EUR na rok 2009 v súlade s bodom 23 druhým odsekom medziinštitucionálnej dohody o rozpočtovej disciplíne a riadnom finančnom hospodárení zo 17. mája 2006 (IIA)[2]. So zreteľom na prvé diskusie s rozpočtovým orgánom o uvedenom návrhu Komisia dňa 28. januára 2009 predložila súbor návrhov s cieľom ustanoviť právny základ príslušných investícií[3]. Tieto návrhy zahŕňali prvú úpravu návrhu Komisie na revíziu viacročného finančného rámca. Suma zvýšenia stropov pre výdavkovú kapitolu 1A na financovanie projektov v oblasti energetiky by sa obmedzila na 3,5 miliardy EUR, pričom 1,5 miliárd EUR by sa sprístupnilo v rámci výdavkovej kapitoly 2 na rozvoj siete širokopásmového internetu vo vidieckych oblastiach a na posilnenie činností týkajúcich sa „nových výziev“ vymedzených v kontexte posúdenia strednodobej reformy Spoločnej poľnohospodárskej politiky z roku 2003 („kontrola zdravotného stavu“), ktoré sa budú implementovať Európskym poľnohospodárskym fondom pre rozvoj vidieka. V nadväznosti na ďalšie rokovania sa Európsky parlament, Rada a Komisia na trojstrannom stretnutí dňa 2. apríla 2009 rozhodli financovať súbor návrhov takto[4]: 1. Súbor návrhov zameraný na poskytnutie dodatočného stimulu pre hospodárstvo a na zlepšenie energetickej bezpečnosti dosahuje výšku 5 miliárd EUR v bežných cenách: 2. 3,98 miliardy EUR sa sprístupní na financovanie projektov v oblasti energetiky v rámci výdavkovej kapitoly 1A finančného rámca: 2 miliardy EUR v roku 2009 a 1,98 miliardy EUR v roku 2010. 3. Okrem toho sa 1,02 miliardy EUR sprístupní v rámci výdavkovej kapitoly 2 na rozvoj siete širokopásmového internetu vo vidieckych oblastiach a na posilnenie činností týkajúcich sa „nových výziev“ vymedzených v kontexte „kontroly zdravotného stavu“ reformy SPP. 4. Financovanie celkovej sumy 5 miliárd EUR sa zabezpečí čo najskôr: 5. Strop výdavkovej kapitoly 1A na rok 2009 sa zvýši o sumu 2 miliardy EUR, ktorá sa v uvedenom roku vyrovná znížením stropu výdavkovej kapitoly 2 o rovnakú sumu v súlade s bodmi 21 až 23 IIA. Okrem toho sa v rozpočte na rok 2009 pridelí ďalších 600 miliónov EUR na rozvoj vidieka na financovanie siete širokopásmového internetu a na posilnenie činností týkajúcich sa „nových výziev“. Uskutoční sa revízia viacročného rámca a zároveň sa zodpovedajúcim spôsobom zmení a doplní rozpočet na rok 2009 na základe tohto zmeneného a doplneného návrhu Komisie a predbežného návrhu opravného rozpočtu k rozpočtu na rok 2009. 6. Financovanie zvyšnej sumy (2,4 miliardy EUR) sa zabezpečí prostredníctvom kompenzačného mechanizmu v rámci postupu zmierovania rozpočtového postupu pre rok 2010 využitím všetkých rozpočtových prostriedkov stanovených v jeho právnom rámci, v prípade potreby najneskôr v rámci postupu zmierovania rozpočtového postupu pre rok 2011: 7. Európsky parlament, Rada a Komisia preskúmajú všetky dostupné zdroje, ktorým by sa mohlo toto financovanie kompenzovať. 8. Predtým než sa dostupná suma v rámci výdavkovej kapitoly 2 posúdi, 420 miliónov EUR sa pridelí na financovanie siete širokopásmového internetu a posilnenie činností týkajúcich sa „nových výziev“ vymedzených v kontexte „kontroly zdravotného stavu“ reformy SPP v roku 2010. 9. Na účely kompenzácie sumy vo výške 1,98 miliardy EUR sa použijú zvyšné rezervy v rámci stropov na rok 2009 a disponibilné rezervy na rok 2010 a 2011 (pri riadnom zohľadnení bodu 13 medziinštitucionálnej dohody); a v prípade potreby aj všetky ostatné finančné možnosti vrátane disponibilných rezerv na rok 2011. Kompenzačný mechanizmus sa nedotkne finančných prostriedkov programov podliehajúcich spolurozhodovaniu a každoročného rozpočtového postupu. 10. Globálny strop finančného rámca na roky 2007 – 2013 sa neprekročí. Tento zmenený a doplnený návrh zahŕňa revíziu finančného rámca na roky 2007 – 2013, ktorá je súčasťou prvého kroku uvedenej dohody o financovaní medzi troma inštitúciami. Súčasná rezerva výdavkovej kapitoly 2 na rok 2009 dosahuje výšku 3,517 miliardy EUR. Pri zohľadnení 600 miliónov EUR, ktoré sa navrhujú použiť v rámci výdavkovej kapitoly 2 pre širokopásmovú infraštruktúru a „nové výzvy“ v rámci „kontroly zdravotného stavu“ reformy SPP, doplnených o plánované zníženie stropu o 2 miliardy EUR, je k dispozícii rezerva vo výške viac ako 900 miliónov EUR v rámci stropu pre výdavkovú kapitolu 2 v roku 2009. Táto rezerva sa pokladá za dostatočnú v prípade neočakávaných udalostí v sektore poľnohospodárstva. Komisia sa zaviazala prijať náležité opatrenia s cieľom zabezpečiť, aby boli dodržané rozhodnutia týkajúce sa výdavkov a financovania SPP vrátane dohody o „kontrole zdravotného stavu“. Pokiaľ ide o platobné rozpočtové prostriedky, v bode 23 štvrtom odseku medziinštitucionálnej dohody sa vyžaduje, aby sa pri každej revízii zachoval primeraný pomer medzi záväzkami a platbami. Ročné stropy pre platobné rozpočtové prostriedky sa musia upraviť podľa platobných profilov plánovaných pre dodatočné záväzky v rámci výdavkovej kapitoly 1A a na základe zníženia platieb, ktoré korešpondujú so znížením viazaných rozpočtových prostriedkov pre výdavkovú kapitolu 2 v roku 2009 (2 miliardy EUR). V súvislosti s 1,02 miliardy EUR na rozvoj siete širokopásmového internetu vo vidieckych oblastiach a na posilnenie činností týkajúcich sa „nových výziev“ vymedzených v kontexte kontroly zdravotného stavu reformy SPP sa neplánuje žiadne zvýšenie stropov pre platobné rozpočtové prostriedky. V tabuľke je uvedené zhrnutie navrhovaných zmien stropov pre viazané a platobné rozpočtové prostriedky finančného rámca. Uvedené sumy sú vyjadrené v bežných cenách. [pic] Vo všeobecnosti je revízia v zmysle globálnych stropov pre viazané a platobné rozpočtové prostriedky vyjadrené v bežných cenách neutrálna. Výsledkom uvedených zmien je nasledujúca tabuľka finančného rámca v bežných cenách, ktorá zahŕňa technickú úpravu finančného rámca na rok 2010 v súlade s vývojom hrubého národného dôchodku, ktorá sa vykonáva v súlade s bodom 16 medziinštitucionálnej dohody[5]. Formálne rozhodnutie o revízii finančného rámca musí vychádzať zo základnej tabuľky odsúhlasenej v medziinštitucionálnej dohode, ktorá je vyjadrená v stálych cenách roku 2004. Sumy v bežných cenách preto musia byť prevedené do cien roku 2004 pomocou fixného deflátora vo výške 2 % ročne v súlade s bodom 16 medziinštitucionálnej dohody. [pic] Zmenený a doplnený návrh ROZHODNUTIE EURÓPSKEHO PARLAMENTU A RADY, ktorým sa mení a dopĺňa medziinštitucionálna dohoda zo 17. mája 2006 o rozpočtovej disciplíne a riadnom finančnom hospodárení, pokiaľ ide o viacročný finančný rámec EURÓPSKY PARLAMENT A RADA EURÓPSKEJ ÚNIE, so zreteľom na Medziinštitucionálnu dohodu medzi Európskym parlamentom, Radou a Komisiou zo 17. mája 2006 o rozpočtovej disciplíne a riadnom finančnom hospodárení[6], a najmä na jej bod 21, bod 22 prvý a druhý odsek a bod 23, so zreteľom na návrh Komisie[7], keďže: (1) Na trojstrannom stretnutí dňa 2. apríla 2009 sa Európsky parlament, Rada a Komisia dohodli na financovaní projektov v rámci plánu hospodárskej obnovy Európy v oblasti energetiky a širokopásmového internetu, ako aj projektov na posilnenie činností týkajúcich sa „nových výziev“ vymedzených v kontexte posúdenia strednodobej reformy Spoločnej poľnohospodárskej politiky z roku 2003 („kontrola zdravotného stavu“)[8]. Ako prvý krok si financovanie vyžaduje revíziu viacročného finančného rámca na roky 2007 – 2013 v súlade s bodmi 21, 22 a 23 medziinštitucionálnej dohody s cieľom zvýšiť strop na rok 2009 pre viazané rozpočtové prostriedky v rámci výdavkovej kapitoly 1A o sumu vo výške 2 miliardy EUR v bežných cenách. (2) Zvýšenie stropu výdavkovej kapitoly 1A sa plne vyváži znížením stropu pre viazané rozpočtové prostriedky v rámci výdavkovej kapitoly 2 na rok 2009 o sumu vo výške 2 miliardy EUR. (3) Ročný strop pre platobné rozpočtové prostriedky sa upraví na účely zachovania primeraného pomeru medzi záväzkami a platbami. Táto úprava bude neutrálna. (4) Príloha I k medziinštitucionálnej dohode o rozpočtovej disciplíne a riadnom finančnom hospodárení by sa preto mala zodpovedajúcim spôsobom zmeniť a doplniť[9], ROZHODLI TAKTO: Jediný článok Príloha I k medziinštitucionálnej dohode o rozpočtovej disciplíne a riadnom finančnom hospodárení sa nahrádza prílohou k tomuto rozhodnutiu. V Bruseli Za Európsky parlament Za Radu predseda predseda PRÍLOHA [pic] [1] KOM(2008) 859 v konečnom znení/2. [2] Ú. v. EÚ C 139, 14.6.2006, s. 1. [3] Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov „Investície do budúcej Európy“, KOM(2009) 36 v konečnom znení. Návrh nariadenia Európskeho parlamentu a Rady, ktorým sa ustanovuje program podpory hospodárskej obnovy prostredníctvom poskytovania finančnej pomoci Spoločenstva na projekty v oblasti energetiky, KOM(2009) 35 v konečnom znení. Návrh nariadenia Rady, ktorým sa mení a dopĺňa nariadenie (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a návrh rozhodnutia Rady, ktorým sa mení a dopĺňa rozhodnutie Rady 2006/493/ES, ktorým sa stanovuje suma podpory Spoločenstva pre rozvoj vidieka na obdobie od 1. januára 2007 do 31. decembra 2013, jej ročné rozdelenie a minimálna čiastka, ktorá sa má sústrediť v oprávnených regiónoch podľa konvergenčného cieľa, KOM(2009) 38 v konečnom znení. [4] Dohoda má formu vyhlásenia, ktoré sa priloží k medziinštitucionálnej dohode o rozpočtovej disciplíne a riadnom finančnom hospodárení. Projekty oprávnené na podporu Spoločenstva sú vymedzené v príslušných právnych aktoch. [5] Oznámenie Komisie Európskemu parlamentu a Rade o technickej úprave finančného rámca pre rok 2010 v súlade s vývojom HND, KOM(2009) 148 v konečnom znení, 1.4.2009. [6] Ú. v. EÚ C 139, 14.6.2006, s. 1. [7] KOM(2008) 859 v konečnom znení/2, naposledy zmenený a doplnený KOM(2009) v konečnom znení. [8] KOM(2008) 800. [9] Na tento účel sa číselné údaje vyplývajúce z uvedenej dohody prepočítajú na ceny roku 2004.